MK Tennisekooli kodukord

MK Tennisekooli (edaspidi tennisekool) kodukord sätestab reeglid tennisekooli õpilastele ja nende vanematele treeningu- ja võistluspaikades.  
Kodukorra rikkumise korral õpilase või tema vanema poolt on tennisekoolil õigus lõpetada õpilasega leping õpilasega sõlmitud lepingus sätestatud korras.  
Tennisekooli õpilane:  
1) hoiab puhtust ja korda treening- ja võistluspaikades;  
2) suhtub heaperemehelikult tema kasutusse antud spordivarustusse, -inventari ja -ehitistesse. Vara tahtliku rikkumise või hooletu hoidmise korral hüvitab tekitatud kahju;  
3) saabub treeningutele ja võistlustele õigeaegselt;  
4) järgib tennisekeskuse sisekorraeeskirja;  
5) kannab treeningutel ja võistlustel tennisemänguks lubatud jalanõusid ja korrektset sportlikku riietust;  
6) suhtub treeningukaaslastesse ja treeneritesse sõbralikult ning lugupidavalt;  
7) ei kasuta ebatsensuurset sõnavara, ei loobi reketit ega käitu muul moel vääritult;  
8) peab meeles, et esindab võistlustel peale iseenda ka tennisekooli ning tema käitumisest sõltub tennisekooli maine.  
Lapsevanem:  
1) lubatud jälgida treeningtundi, kuid soovituslik eelnev kokkulepe treeneriga;  
2) ei sekku treeningtundi;  
3) esindades oma last ja tennisekooli tennisevõistlustel, ei sekku mängu, vaid pöördub vaidluste lahendamiseks peakohtuniku poole.